«Այս օրինակը ևս մեկ անգամ ապացուցում է, որ մեր հասարակությունը չի ընդունում կնոջը որպես մասնագետ, որպես քաղաքական կամ հասարական գործիչ, այլ ընդունում է որպես կին, երկրորդ սորտի մի էակ. եթե այդպես չլիներ, քննարկումներ չէին լինի կնոջ սեռականության վերաբերյալ, ունակ լինելու աստիճանների վերաբերյալ։ Կասկած չէր դրվի նրա պրոֆեսիոնալիզմի վրա, բայց այդ բոլոր քննարկումներում առաջին հերթին նշվում է, թե արդյո՞ք նման պատասխանատու և դժվար պաշտոնը պետք է կին զբաղեցնի»,- «Մեդիալաբին» ասում է ֆեմինիստ, «Հասարակություն առանց բռնության» ՀԿ-ի նախկին ղեկավար Աննա Նիկողոսյանը։